De D[o]no M[ona]corum C[lu]niaCi Et M[ona]chorum F[i]rM[i]t[at]is. Quia genus humanum spiritu instigante maligno in radice est viciatum, et veritas diminuta est a filiis hominum, ac vana loquitur unusquisque ad proximum suum, statuimus quę sequuntur in presenti scedula posterorum memorię scripto tradere, ne cui liceat in sinistrum latus ea dirivare. Omnibus itaque sanctę et inviolabilis matris ęcclesię filiis, tam futuris quam presentibus notificamus, quod domnus Petrus abbas Cluniaci, et conventus ejusdem loci concesserunt Deo et sanctę Marię de Firmitate, et monachis ibi Deo famulantibus quicquid habebant infra XXX tesas de bosco in latitudine juxta Graunnam, et in longitudine ab exartariis quę super boscum sunt, usque ad boscum proprium sanctę Marię Bellimontis; et quicquid calumpniabantur in mulnario Bernardi sancti Ambrosii; et in duabus pausis terrę juxta Graunnam; hoc videlicet retinentes, ut si monachus domus sanctę Marię Bellimontis, ad usus proprios domus suę aliquid de bosco XXX tesarum indiguerit, a mulnario Herllei de Martiliaco inferius accipiat, videlicet quercum, glandem ad pastus porcorum, et circulos ad vasa liganda. Sed et monachi Firmitatis a mulnario Herllei de Martilliaco in sursum usque ad exartarias quę super boscum sunt XXX tesas bosci prędictas possunt claudere cum fossato, ita videlicet ut non noceat hominibus sanctę Marię Bellimontis, neque in pratis, neque in bosco, neque in mulnariis suis. Hoc autem totum factum est, laudante et concedente familia Sanctę Marię Bellimontis. Hujus rei testes sunt hii: Stephanus prior sanctę Marię Bellimontis, Stephanus capellanus ejusdem loci, Walterius Bolerannus sacerdos, Petrus prepositus Bellimontis, Bernardus de Sancto Ambrosio, Clemens forestarius, Bardelinus forestarius, Amicus de Pestiz, Petrus de Pestiz, Walterius de Branciu. [retour à la ligne]. Iterum notum sit omnibus sanctę christianitatis cultoribus, tam futuris quam presentibus, quod domnus Bartholomeus abbas Firmitatis, ejusdemque loci conventus, dederunt Deo et beato Petro apostolo Cluniaci, ejusdemque loci congregationi, aquam et piscationem Graunnę ex parte territorii sui absque dampno et detrimento frugum suarum; et terrę suę, ab illo loco inferius in quo aqua quę per fossatum descendit mulnarii Bernardi Sancti Ambrosii intrat matrem Graunnam, usque ad pratum Beroldum. Et de hoc dono monachi Firmitatis cluniacentibus monachis debent esse tutamentum et defensores contra omnes homines. Hujus rei testes sunt hii: Stephanus prior sanctę Marię Bellimontis, Stephanus capellanus ejusdem loci, Walterius Bolerannus sacerdos, Petrus prepositus Bellimontis, Bernardus de sancto Ambrosio, Clemens forestarius, Bardelinus forestarius, Amicus de Pestiz, Petrus de Pestiz, Walterius de Branciu. [retour à la ligne]. Acta sunt ista anno ab Incarnatione domini Mo C quadragesimo IIII (1144). Inditione VII, regnante Ludovico rege Francorum, sub venerabili Petro abbate Cluniaci, qui eandem devotissime rexit abbatiam.